കൊറോണ: രാജ്യത്ത് 39,742 പുതിയ രോഗികള്, വാക്സിന് സ്വീകരിച്ചത് 43 കോടിയിലധികം ആളുകള് ന്യൂഡല്ഹി: രാജ്യത്ത് കഴിഞ്ഞ 24 മണിക്കൂറിനിടെ 39,742 പേര്ക്ക് കൊറോണ സ്ഥിരീകരിച്ചു. ഇതോടെ രാജ്യത്തെ ആകെ രോഗബാധിതരുടെ എണ്ണം 3,05,43,138 ആയി. രാജ്യത്തെ പ്രതിദിന രോഗികളില് ഏറ്റവും കൂടുതല് കേരളത്തിലാണ്. കഴിഞ്ഞ 24 മണിക്കൂറിനിടെ കേരളത്തില് 18,531 പേര്ക്കാണ് രോഗം സ്ഥിരീകരിച്ചത്. കഴിഞ്ഞ കുറച്ച് ദിവസങ്ങളിലായി രോഗമുക്തി നേടുന്നവരുടെ എണ്ണത്തില് തുടര്ച്ചയായ വര്ദ്ധനവാണ് രേഖപ്പെടുത്തുന്നത്. 39,972 പേര്ക്കാണ് കഴിഞ്ഞ 24 മണിക്കൂറിനിടെ രോഗം ഭേദമായത്. 3,05,43,138 പേര് ഇതുവരെ രോഗമുക്തി നേടി. 4,08,212 പേരാണ് വിവിധ ഇടങ്ങളില് രോഗം ബാധിച്ച് ചികിത്സയില് കഴിയുന്നത്. അതിനിടെ രാജ്യത്ത് വാക്സിനേഷന് പുരോഗമിക്കുകയാണ്. ഇതുവരെ രാജ്യത്ത് 43,31,50,864 പേര് വാക്സിനേഷന്റെ ഭാഗമായിട്ടുണ്ടെന്ന് ആരോഗ്യമന്ത്രാലയം അറിയിച്ചു. കഴിഞ്ഞ ദിവസം കൊറോണയെ തുടര്ന്ന് 535 മരണങ്ങളാണ് റിപ്പോര്ട്ട് ചെയ്തത്. രാജ്യത്തെ ആകെ കൊറോണ മരണം 4,20,551 ആയി. Tags: india corona